UEFA Kup pobjednika kupova 1982/1983.
UEFA Kup pobjednika kupova 1982/1983. je bilo 23. izdanje klupskog nogometnog takmičenja kojeg je organizirala UEFA. Takmičenje u 23. izdanju UEFA Kupa pobjednika kupova igrano je od 17. augusta 1982. do 11. maja 1983. godine. Aberdeen je u finalu nakon produžetaka rezultatom 2–1 bio uspješniji od Real Madrida te osvojio prvi put UEFA Kup pobjednika kupova u historiji. Golove u finalu postigli su Eric Black u 7. i John Hewitt u 112. minuti utakmice za Aberdeen te Juanito u 15. minuti utakmice iz jedanaesterca za Real Madrid. Finalna utakmica odigrana je na stadionu Ullevi u Göteborgu. Glavni sudija finalne utakmice bio je Gianfranco Menegali. Najbolji strijelac sa osam postignutih golova u cjelokupnoj sezoni bio je nogometaš Real Madrida Santillana.